OpenLLM-France/wikimedia huggingface dataset:
# Julián Gállego

Julián Gállego Serrano (Zaragoza, 1919ko urtarrilaren 7a - Madril, 2006ko maiatzaren 21a) espainiar arte-kritikari eta historialaria izan zen.
Madrilgo Unibertsitate Autonomoko artearen historiaren katedradun izan zen, eta Revista de Occidente aldizkarian eta beste hainbat argitalpen espezializatutan idatzi zuen. Diego Velázquezen obran aditua zen, eta hari buruzko lan bikainak eman zituen argitara, adibidez Velázquez en Sevilla (1974, Velázquez Sevillan) eta Diego Velázquez (1983). Julián Gállego arte-kritikari eta historialari handia izan zen, baina ezin ahaztu daitezke kontagintzaren, memorien eta saiakeraren alorrean egin zituen lanak. Obra aipagarriak ditu, besteak beste, ondoko hauek: Historia de la pintura española (1951, Espainiako pinturaren historia); Muertos y vivos y otros cuentos (1959, Hilak eta biziak eta beste ipuin batzuk); Joaquín Peinado (1969); Apócrifos españoles (1971, Apokrifo espainiarrak); Pintura contemporánea (1971, Gaur egungo pintura); Las pinturas de Goya en la Cartuja de Aula Dei (1975, Aula Deiko Kartujako Goyaren pinturak); El pintor, de artesano a artista (1976, Margolaria, artisau izatetik artista izatera); Pablo Serrano (1976); Autorretrato de Goya (1978, Goyaren autorretratua); Postales (1979, Postalak); Temas de cultura aragonesa (1979, Aragoiar kulturako gaiak); Zaragoza en las artes y en las letras (1979, Zaragoza, arteetan eta letretan); Sempere (1980); Los bocetos y las pinturas murales de El Pilar (1987, El Pilarko zirriborroak eta muralak, Tomás Domingorekin batera); Zurbarán (1987); Nuevos cuentos de La Alhambra (1988, Alhambrako ipuin berriak), eta El cuadro dentro del cuadro (1991, Koadroa koadroaren barruan).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3189090
# Karl von Piloty

Karl Theodor von Piloty (Munich, 1826ko urriaren 1a - Ambach, 1886ko uztailaren 21a) alemaniar margolaria izan zen. Alemaniako eskola errealistaren ordezkari nabarmena izan zen, eta gai historikoak margotu zituen batez ere.
Municheko Akademiako ikaslea izan zen. Genero margolaritzan arrakastaz hasi zen eta 1954an gai historikoekin hasi zen. Bavariako erregearen noblezia titulua jaso zuen eta margolaritza irakasle ere izan zen.

## Iruditegia

* Henrike VIII.a eta Anne Boleyn
* Wallensteinen heriotza.
* Thusnelda Germanikoen garaipenean.
* Zesarren hilketa.
* Alexandro Handiaren heriotza.

## Kanpo estekak

* Datuak: Q505758
* Multimedia: Carl Theodor von Piloty / Q505758
# Karla Homolka

Karla Leanne Homolka edo Karla Leanne Teale (Port Credit, Ontario, Kanada; 1970eko maiatzaren 4a), serieko hiltzaile kanadar bat da, bere senar Paul Bernardorekin batera gutxienez hiru neska adingabe bortxatu eta hil zituena 1990 eta 1992 artean. Biktimen artean Tammy Homolka bere ahizpa zegoen. Senarraren aurkako testigantza osoa ematearen truke epaia murriztu zioten Karla Homolkari eta ez zuten inoiz bortxaketagatik zigortu. Bernardok biziarteko kartzela zigorra jaso zuen eta Homolkari, berriz, 12 urteko kartzela zigorra ezarri zioten hilketagatik errudun egotzita.
2012an, Paula Todd kazetariak aurkitu zuen Homolka Antilletan bizi zela Leanne Bordelais izenaren pean eta Thierry Bordelais senar berriarekin eta haren hiru seme-alabekin. Azkenaldian argitaratutako albisteen arabera, besteak beste, 2016an Homolka Châteauguay-n (Quebecen) bizi zen, eta 2017ko maiatzean jakinarazi zenez, Homolka Montrealgo lehen hezkuntzako eskola batean boluntario gisa lanean ari zen.

## Erreferentziak

* ↑ (Ingelesez) CHIDLEY, JOE. «BERNARDO THE UNTOLD STORY | Maclean's | SEPTEMBER 11, 1995» Maclean's | The Complete Archive (Noiz kontsultatua: 2021-11-06).
* ↑ (Ingelesez) «Robyn Urback on Karla Homolka: Who would marry a murderer?» nationalpost (Noiz kontsultatua: 2021-11-06).
* ↑ «CityNews» toronto.citynews.ca (Noiz kontsultatua: 2021-11-06).
* Datuak: Q262691
# Karl Ziegler

Karl Ziegler (Helsa, Alemania, 1898ko azaroaren 26a - Mülheim, Alemania, 1973ko abuztuaren 12a) alemaniar kimikaria izan zen.

## Biografia

Marburgeko Unibertsitatean egin zituen ikasketak. Main, Heidelberg eta Halleko Unibertsitateetako irakasle izan zen, eta Kaiser Wilhelm Institutuko (gero Max Planck izan zena) zuzendari izan zen.
Karbono-kateei buruzko ikerketak egin zituen, gaur egun lurringintzarako oinarrizko direnak.
Bigarren Mundu Gerraren ondoren aluminio eta berunezko gai organometalikoei buruz hainbat ikerketa egin zituen. Ikerketa horietan "Zieglerren katalizatzailea" aurkitu zuen, olefinak molekula pisu astuneko eta oso egitura ordenatuko polimeroetara katalizatzeko erabilia.
1963an Kimikako Nobel saria irabazi zuen, Giulio Nattarekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q76624
* Multimedia: Karl Ziegler / Q76624
# Karl von Rokitansky

Karl Freiherr von Rokitansky (Hradec Králové, Txekia, 1804ko otsailaren 19a - Viena, Austria, 1878ko uztailaren 23a) austriar sendagilea izan zen, jatorriz txekiarra.

## Biografia

Vienako Unibertsitateko anatomia patologikoko katedraduna izan zen 1875era arte, eta alor horren aitzindaritzat jotzen da.
30.000 azterketatik gora egin zituen; horien artean, larumin larriaren inguruan egindakoa da garrantzitsuena.
Lan nagusia Handbuch der pathologischen Anatomie du (1842-1846, hiru liburuki; Anatomia patologikoari buruzko eskuliburua).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q78714
* Multimedia: Carl von Rokitansky / Q78714
# Karl von Clausewitz

Karl von Clausewitz (Burg, Magdeburg, 1780ko ekainaren 1a edo uztailaren 1a - Breslau, 1831ko azaroaren 16a) Prusiako jenerala izan zen. Prusiako armadaren antolaketa-lanetan jardun zuen, Scharnhorst jeneralarekin batera. Napoleonen aurka borrokatu zen, errusiarren armadetako buruzagi zela lehenik, eta Prusiako armadako jeneral zela ondoren (Waterloo, 1812). 1818tik aurrera, Prusiako Gerra Eskolako zuzendaria izan zen. Clausewitzek idatzi zuen Vom Kriege (1831, Gerrari buruz) obrak erabat aldatu zuen arazo militarrei buruzko pentsaera. Frantziako Iraultzatik aurrera ideologiak eta masa-mugimenduek hartu zuten garrantziaz jabeturik, "gerra ez da politikaren jarraipena baizik, nahiz beste bitarteko batzuez baliatzen den" esan zuen. Clausewitzen arabera, gerrarako konpromisoak armada ez ezik estatu osoa ere hartzen du; gerraren lehen helburua etsaiaren armada desegitea bada ere, bigarrena etsaiaren estatua deuseztatzea, estatu horretako jendea bitartekorik gabe uztea eta azken helburua bakea ezartzea da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q76430
* Multimedia: Carl von Clausewitz / Q76430
# Karl von Pflanzer-Baltin

Karl Freiherr von Pflanzer-Baltin (Pécs, Hungaria, 1855eko ekainaren 1a - Viena, 1925eko apirilaren 8a) Austria-Hungariako jeneral bat izan zen eta Lehen Mundu Gerran parte hartu zuen.

## Biografia

Pflanzer-Baltinek zalditeriaren jenerala maila lortu zuen 1912ko urrian eta Estatu Orokorrean lan egin zuen baina 1914an erretiratu zuten osasun arazoengatik. Hala ere, urte hartako udazkenean, Errumania Erdialdeko Inperioen aurka gerran sartuko zela zirudienez Transilvaniaren defentsa prestatzea agindu zioten. Errusiarrek Karpatoak zeharkatu zituztenean eta Hungaria osoa erortzeko zorian zegoenean, Pflanzer-Baltinek, inprobisatutako armada batekin, haien aurka eraso egin zuen eta lurrak babestea lortu zuen. Honengatik 1916an Koronel Nagusiko mailara igo zioten. Urte berean aurrerago Galitziako Ekialdean eta Bukovinan borrokatu zuen. Azken honetan Aleksei Brusilov errusiar jeneralaren armadekin topo egin zuen baina alde egin behar izan zuen ekainean.
1917an Albanian kokatutako Austro-Hungariar armaden agintaria egin zuten, infanteriaren kontrolatzailea izan eta gero.
1918ko udan, Albaniako frontea apurtu zen Ententearen erasoen ondorioz eta Austro-Hungariarrek erretiratu behar izan ziren.Pflanzer-Baltinek, ordea, kontraeraso bat antolatzea agindu zuen eta garaipen handiak lortu zituen; Fjeri eta Berat herriak, hegoaldean kokatutako posizio zaharrak, errekuperatu zituenean. Garaipen hau izango zen Austria-Hungariar armadaren azkenetako bat.

## Lortutako sariak

* Meritu Militarraren Gurutzea (Austria-Hungaria)
* Burdinaren Koroaren Ordena (Austria)
* Leopoldoren Ordenaren Zaldunaren Gurutzea (Austria)
* Geheimrataren aholkularia (1914ko abendua)
* Maria Teresaren Ordenaren Komandanteen Gurutzea
* Leopoldoren Ordenaren gurutze handia
* Gurutze Gorriaren laguntzaren domina
* Burdinezko Gurutzea 1. eta 2. klaseak (1914)
* Meritu Militarreko Gurutzea, 1. klasea (1916)
* Gallipoliko Izarra ("Iron Crescent", Otomandar Inperioa)
* Hungariako San Estebanen Ordenaren Gurutze Handia

## Erreferentziak

* Datuak: Q78901
* Multimedia: Karl Freiherr von Pflanzer-Baltin / Q78901
# Karl von Frisch

Karl von Frisch (Viena, Austria-Hungariako Inperioa, 1886ko azaroaren 20a - Munich, Alemania, 1982ko ekainaren 12a) austriar zoologo eta etologoa izan zen.
Erleei buruzko ikerketa izugarriak egin zituen. Aurkitu zuen erleek zuten dastamen eta usaimena. Berak demostratu zuen erleek beren dantzaren bidez adierazten zutela janariaren norabidea eta distantzia. Halaber, demostratu zuen erleek nola erabiltzen duten eguzkia orientatzeko, argi polarizatua bereizteko gai direlako.
Nikolaas Tinbergen eta Konrad Lorenz ikertzaileekin batera, Fisiologia/Medikuntzako Nobel Saria jaso zuen 1973an. Bere Erleen bizitza liburua (oraindik ez dago euskaraz) irakurri beharrekoa da.

## Biografia

Erleen arteko komunikazio-sistemei buruzko hipotesia landu zuen. Erleen hegaldiak eta jokabideak aztertu zituen; hegaldiaren erritmoak eta nondik norakoak (dantza) erle batek beste erleei polena non zegoen adierazteko modua ziren, haren ustez. Gaur egun, horretaz zalantzak badaude ere, abereen arteko komunikazio-kodeen ikerketara eraman zituen ikertzaileak hipotesi horrek.
Medikuntzako Nobel saria irabazi zuen 1973an.
Frischen lan nagusiak hauek dira:
* Aus dem Leben der Bienen, Du und das Leben (1955)
* Tanzsprache und Orientierung der Bienen (1965).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 3 Aizpurua, Martxel. (2020). «Erleekin solasean» www.buruxkak.eus (UEU) ISBN 978-84-8438-706-0. (Noiz kontsultatua: 2020-03-02).

## Ikus, gainera

* Erlezaintza
* Erlategi
* Erlauntz
* Erle arrunt
* Erle-argizari
* Erlekume
* Erlekume-irtete
* Ezti

## Kanpo estekak

* Erletxo, Erletxo nagusia hil da Martxel Aizpurua (UEU, 2023)
* Erleekin solasean Martxel Aizpurua (UEU, 2020)
* Datuak: Q60060
* Multimedia: Karl von Frisch / Q60060
# Karmele Berasategi

Karmele Berasategi Juguera (Gasteiz, 1946) VIII. legegintzaldiko EHAKko eusko legebiltzarkidea izan zen 2005etik 2009ra bitartean. Ogibidez, administrari prejubilatua da.

## Ikus, gainera

* Eusko Legebiltzarra
* EHAK
* Datuak: Q12261317
# Karmele Fernandez Agirre

Karmele Fernandez Agirre (1947ko urtarrilaren 8a) euskal matematikaria da eta irakaslea Euskal Herriko Unibertsitateko Ekonomia eta estatistika departamentuan. Matematika euskaraz landu zituzten aitzindarietako bat izan zen 1970eko hamarkadan.

## UEUko Matematika saileko kide aitzindaria

Matematika euskaraz lantzen aitzindaria izan zen taldeaan ibili ziren hauek, besteak beste: Maria Jesus Alkain, Edurne Biritxinaga Gaztelurrutia, Maria Jesus Esteban Galarza, Karmele Fernandez Agirre, Jesus Mari Goñi Zabala, Anjeles Iztueta, Jesus Mari Larrazabal, Xabier Mauleon, Karlos Santamaria Ansa, Arantza Urkaregi, Yosu Yurramendi, Mari Jose Zarate Azkuna eta Enrique Zuazua Iriondo.
* Karlos Santamaria
* Maria Jesus Esteban
* Enrique Zuazua
* Anjeles Iztueta
* Arantza Urkaregi
* Jesus Mari Larrazabal
Udako Euskal UNibefrtsitateko Matematika Saila izan zen ekinbide hori bideratzeko lan-taldea eta matematika hiztegia ere elkarrekin landu zuten, UEUren babesean.

## Idatzitako liburuak

Besteak beste liburu hauek argitaratu du euskaraz matematikari buruz:
| Izenburua | Egileak | Erakundea | Urtea |
| Estatistika I eta estatistika II ariketak | Karmele Fernandez Agirre, Jesus Orbe Lizundia, Marian Zubia Zubiaurre | UEU arg | 1997 |
| Estatistikarako sarrera. Ariketak | Karmele Fernandez Agirre, Jesus Orbe Lizundia, Marian Zubia Zubiaurre | UEU arg | 1997 |
| Estatistikarako sarrera | Karmele Fernandez Agirre | UEU arg | 1996 |
| Estatistika deskribatzailea. Koerlazioa, erregresioa eta datu anizkoitzen analisia (2. argitarapena) | Karmele Fernandez Agirre | UEU arg | 1993 |
| Estatistika-ariketak | Miren Barrenetxea Ayesta, Karmele Fernandez Agirre, Marisabel Orueta Coria | UEU arg | 1991 |
| Estatistika deskribatzailea. Koerlazioa, erregresioa eta datu anizkoitzen analisia | Karmele Fernandez Agirre | UEU arg | 1989 |
| Estatistikaren Hastapenak, Ariketak. Adierazburuak eta Ebazpideak | Karmele Fernandez Agirre | UEU arg | 1985 |
| Estatistikaren hastapenak | Karmele Fernandez Agirre | UEU arg | 1983 |
| Zenbaki indizeak | Karmele Fernandez Agirre | UEU arg | 1979 |

## Erreferentziak

* ↑ (Gaztelaniaz) Fernandez Agirre, Karmele. Reasearch Gate, Karmele Fernandez Aguirre or..
* ↑ UZEI.. (1990). Matematika hiztegia. Elkar ISBN 84-7529-019-1. PMC 971672042. (Noiz kontsultatua: 2022-08-24).
* ↑ Anjeles Iztueta: “UEUkideen sarea beti izan dut oso presente nire ibilbide profesional edo politikoan” – UEU-ren mintegia. (Noiz kontsultatua: 2021-03-25).
* ↑ «Karmele Fernandez Agirre :: Inguma - Euskal komunitate zientifikoaren datu-basea» www.inguma.eus (Noiz kontsultatua: 2022-08-24).

## Ikus, gainera

* Udako Euskal Unibertsitatea
* UZEI

## Kanpo estekak

* Datuak: Q87763003
# Karmele Aranburu Lizaso

Karmele Aranburu Lizaso (Orio, Gipuzkoa, 1957- 2023ko ekainaren 22a) kazetaria eta irrati-esataria izan zen. Herri Irratiko albistegietako arduraduna izan zen hiru hamarkadatan. EHUko udako ikastaroetan komunikazio zuzendaria ere izan zen, 26 urtez.
Kazetaritza hasi zuen Iruñean, Nafarroako Unibertsitatean, Kutxak emandako diru laguntza bati esker». Madrilen jarraitu zituen gero ikasketak, urtebetez. Baina berehala, oso gazterik, Herri Iratira iritsi zen: 19 urterekin hasi zen bekadun. Eta handik gutxira, irratiak albistegiak zuzentzen jarri zuen, Koldo Ordozgoitirekin batera. 21 urte baino ez zituen.
Herri Irratiko albistegiburua izan zen 35 urtez, 2012ra arte, eta haren solasaldiak eta berri-saioak garaiko entzunenetakoak izan ziren.

## Erreferentziak

* ↑ Lartzanguren, Edu. (2023-06-24). ««Finantza oligarkiaren ideia da Podemos, kaleak erre ez daitezen»» Berria (Noiz kontsultatua: 2023-06-23).
* ↑ Urkizu, Urtzi. (2023-06-24). «Herri Irratiko ahots zorrotza» Berria (Noiz kontsultatua: 2023-06-23).

## Kanpo estekak

* Datuak: Q119861510
# Karatako

Karatako (Caratacus, Καράτακος, Caractacus edo Caradawc) siluriar tribuko britoi errege bat izan zen. 42. urtean britoi buruzagien koalizio baten buruzagi bilakatu zen.
Kunobelino erregearen semea izan zen, Britaniako erromatar inbasioan erasotu zuten erromatarren aurka borrokatu eta gerrarako kokapen egoki baten bila Galesko hegoaldeko eremua utziz iparraldeko Ordoviko tribuaren lurraldera mugitzera behartua egon zen. Publio Ostorio Eskapula erromatar buruzagia Karatakoaren lekualdatzeaz ohartu eta hari erasotzera ez zen ausartu, halere bere ofizialak borrokatzera behartuarazi eta erromatarren diziplina eta armamentuaren nagusitasunaren ondorioz 50. urtean Caer Caradoceko guduan erromatarrek britoiak garaitu zituzten.
Karatakoren emaztea eta alabak erromatarren eskuetan erori eta Karatakoren anaiak errenditu egin ziren. Aldiz, Karatakok brigantiar tribuko Kartimandua erreginaren babesa eskatu zuen, baina erregina honek ez zuen erromatarren aurkako gudarik hasi nahi eta 51. urtean Karatako buruzagia erromatarrei eman zien.
Klaudio enperadoreak Kataratako erregea Erromako kaleetan zehar iragan zen erromatar triunfo ospakizunean hiritarrei erakusgai ipini zien. Kondairaren arabera, nahiz eta bere familia Klaudio enpreadorearen aurrean belaunika jarri zuten, Karatako enperadoreari zintzoki mintzatu eta hitzaldi ikusgarri bat eman omen zion, enperadorea zur eta lur geldituz eta askatasuna emanez. Halere, zinez Karatakok bera eta bere senideen biziaz erregutu eta enperadoreak bizirik laga ezkero britoiak ekintza dohatsu harren berri jakin eta xamurtuko zituela konbentzitu zuen.
# Karatea 2020ko Udako Olinpiar Jokoetan – Emakumezkoak +61 kg

Emakumezkoak 61 kg. gaineko karatea 2020ko Udako Olinpiar Jokoetan 2021eko abuztuaren 5ean ospatu zen Nippon Budokanen. Lehen aldia zen kirol hau olinpikoa zela.

## Txapelketa
### Kanporaketa erronda
#### A Taldea

| Karateka | Partidak | Irabazi | Berdindu | Galdu | Puntuak | Sailkapena |
| Irina Zaretska (AZE) | 4 | 3 | 0 | 1 | 6 | Semifinals |
| Sofya Berultseva (KAZ) | 4 | 2 | 1 | 1 | 5 | Semifinals |
| Silvia Semeraro (ITA) | 4 | 2 | 0 | 2 | 4 | |
| Ayumi Uekusa (JPN) | 4 | 2 | 0 | 2 | 4 | |
| Meltem Hocaoğlu (TUR) | 4 | 0 | 1 | 3 | 1 | |

#### Pool B

| Karateka | Partidak | Irabazi | Berdindu | Galdu | Puntuak | Sailkapena |
| Feryal Abdelaziz (EGY) | 4 | 2 | 1 | 1 | 5 | Semifinals |
| Gong Li (CHN) | 4 | 2 | 1 | 1 | 5 | Semifinals |
| Elena Quirici (SUI) | 4 | 2 | 1 | 1 | 5Txantiloi:Ref | |
| Hamideh Abbasali (IRI) | 4 | 2 | 0 | 2 | 4 | |
| Lamya Matoub (ALG) | 4 | 0 | 1 | 3 | 1 | |

### Finalak

| Finalerdiak | Finalerdiak | Urrezko domina | Urrezko domina |
| A1 Irina Zaretska (AZE) | 7 |
| B2 Gong Li (CHN) 03 ! | 2 | | |
| B2 Gong Li (CHN) 03 ! | 2 | 0 Irina Zaretska (AZE) 02 ! | 0 |
| | | 0 Feryal Abdelaziz (EGY) 01 ! | 2 |
| B1 Feryal Abdelaziz (EGY) | 5 | 0 Feryal Abdelaziz (EGY) 01 ! | 2 |
| A2 Sofya Berultseva (KAZ) 03 ! | 4 | | |

## Erreferentziak

* ↑ (Ingelesez) «Karate - Olympic Schedule & Results | Tokyo 2020» .. (Noiz kontsultatua: 2021-08-10).
* ↑ Tokyo 2020 Standings–Male 67 kg. .

## Kanpo estekak

* Datuak: Q65236675
# Karatea 2020ko Udako Olinpiar Jokoetan – Emakumezkoak 55 kg

Emakumezkoak 55 kg. azpiko karatea 2020ko Udako Olinpiar Jokoetan 2021eko abuztuaren 5ean ospatu zen Nippon Budokanen. Lehen aldia zen kirol hau olinpikoa zela.

## Txapelketa
### Kanporaketa erronda
#### A Taldea

| Pos | Athlete | Borrokak | W | D | L | Pts | Score | | | | |
| 1 | Ivet Goranova (BUL) | 3 | 3 | 0 | 0 | 6 | 15–5 | — | 5–2 | 5–2 | 5–1 |
| 2 | Wen Tzu-yun (TPE) | 3 | 2 | 0 | 1 | 4 | 12–10 | 2–5 | — | 5–1 | 5–4 |
| 3 | Sara Bahmanyar (IRI) | 3 | 1 | 0 | 2 | 2 | 8–14 | 2–5 | 1–5 | — | 5–4 |
| 4 | Serap Özçelik (TUR) | 3 | 0 | 0 | 3 | 0 | 9–15 | 1–5 | 4–5 | 4–5 | — |

#### B taldea

| Pos | Athlete | Borrokak | W | D | L | Pts | Score | | | | | |
| 1 | Anzhelika Terliuga] (UKR) | 4 | 2 | 2 | 0 | 6 | 9–4 | — | 0–0 | 4–0 | 4–4 | 1–0 |
| 2 | Bettina Plank (AUT) | 4 | 2 | 1 | 1 | 5 | 9–10 | 0–0 | — | 2–6 | 4–3 | 3–1 |
| 3 | Miho Miyahara (JPN) | 4 | 2 | 0 | 2 | 4 | 20–13 | 0–4 | 6–2 | — | 11–2 | 3–5 |
| 4 | Moldir Zhangbyrbay (KAZ) | 4 | 1 | 1 | 2 | 3 | 16–21 | 4–4 | 3–4 | 2–11 | — | 7–2 |
| 5 | Radwa Sayed (EGY) | 4 | 1 | 0 | 3 | 2 | 8–14 | 0–1 | 1–3 | 5–3 | 2–7 | — |

### Finalak

| Finalerdiak | Finalerdiak | Urrezko domina | Urrezko domina |
| A1 Ivet Goranova (BUL) | 4 |
| B2 Bettina Plank (AUT) 03 ! | 3 | | |
| B2 Bettina Plank (AUT) 03 ! | 3 | A1 Ivet Goranova (BUL) 01 ! | 5 |
| | | B1 Anzhelika Terliuga (UKR) 02 ! | 1 |
| B1 Anzhelika Terliuga (UKR) | 4 | B1 Anzhelika Terliuga (UKR) 02 ! | 1 |
| A2 Wen Tzu-yun (TPE) 03 ! | 4 | | |

## Erreferentziak

* ↑ (Ingelesez) «Karate - Olympic Schedule & Results | Tokyo 2020» .. (Noiz kontsultatua: 2021-08-10).
* ↑ Tokyo 2020 Standings–Male 67 kg. .

## Kanpo estekak

* Datuak: Q65236657
* Multimedia: Karate at the 2020 Summer Olympics – Women's 55 kg / Q65236657
# Karapaí

Karapaí Paraguaiko udalerri bat da, Amambayko departamenduan kokatua. 1274 km²ko azalera du eta 2017ko estimazioen arabera 4282 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q16893141
# Karasjok

Karasjok Norvegiako udalerria da. Finnmark konderrian kokatua dago. 5452.86 km² ditu eta 2.866 biztanle ditu.

## Mugakideak

Honako udalerri hauekin egiten du muga:
Kautokeino Alta Porsanger Tana Utsjoki Inari

## Kanpo estekak

* Datuak: Q1825
* Multimedia: Karasjok / Q1825
# Karasugita

Karasugita haluro motako minerala da.

## Ezaugarriak

Karasugita haluro mineralaren formula kimikoa hau da: ${\ce {SrCa[Al(F,OH)7]}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Karasugite: Mineral information, data and localities.» www.mindat.org (Noiz kontsultatua: 12-05-2019).
# Karat

Karat edo kilatea (Heg.) bi modutara erabiltzen den hitza da
* Bitxigintzako karata: Batez ere, perla eta harribitxiak pisatzeko erabiltzen den pisu unitatea da. Zentzu honetan, karat bat, ontza baten ehun eta berrogeita laugarren zatia, libra baten bi mila berrehun ta berrogeigarren zatiaren baliokidea izango litzateke Nazioarteko Unitate Sisteman, 202,83 miligramoren baliokidea izango litzateke.
* Urregintzako karata: Bitxietan erabilitako metalen legea (purutasuna) adierazten du. Zentzu honetan, karat bat, osatzen duen aleazioaren masa guztiaren 24garren zatia izango litzateke (gutxi gora-behera %4,167a). Adibidez, bitxi bat 18 karateko urrez egina baldin badago bere aleazioa 18/24 urre zati ditu edo 3/4 eta bere purutasuna %75ekoa izango litzateke, 24 karateko bitxi batek, 24/24 urre zati izango lituzkeen bitartean, eta, beraz, urre puruz egina egongo litzateke.
Karata, karat metriko ere deitzen da, eta, ingelesez eta frantsesez carat esaten zaio. "Kilate" hitza, keration antzinako greziar hitzetik dator, eta algarrobo esan nahi du, fruitu honen haziak, antzinatean, bitxiak eta harribitxiak pisatzeko erabiltzen baitziren, hazien arteko ustezko pisu uniformetasunaren ondorioz. Arabiarrek pisu unitate hau hartu zutenean, quiratera aldatu zen, eta hau, gaztelerara pasatzean, kilate bihurtu zen.

## Erreferentziak

* ↑ «Zehazki - UPV/EHU» www.ehu.eus (Noiz kontsultatua: 2022-03-21).
* ↑ «carat | dictionnaire électronique français-basque | Nola Erran» nolaerran.org (Noiz kontsultatua: 2022-01-21).

## Kanpo-estekak

* Datuak: Q261247
# Kopet Dag

Kopet Dag (persieraz: کپه‌داغ‎; turkmeneraz: Köpetdag) Erdialdeko Asiako mendikatea da, hegoaldeko Turkmenistan eta ipar-ekialdeko Iran artean dagoena. Mendikateko mendirik altuena 3.211 metroko Binalud mendia da.

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-05-25).

## Kanpo estekak

* Datuak: Q328072
* Multimedia: Kopet Dag / Q328072
# Kopeta-ile

Kopeta-ilea kopetatik behera erortzen diren ile-xerloen multzoa da. Ile-apainketa luzeago edo motzago uzten da eta orrazkera batzuetan funtsezko osagaia da.

## Kanpo estekak

* Datuak: Q1144883
* Multimedia: Fringe (hair) / Q1144883
# Kopernica

Kopernica Eslovakiako udalerri bat da, Žiar nad Hronomgo barrutian kokatuta. 17,57 km²ko azalera du eta 427 biztanle 2017ko datuen arabera.

## Historia

Idatzizko lehen aipamena 1444. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q790798
* Multimedia: Kopernica, Slovakia / Q790798